آذربایجان خاریجی ایشلر باخانلیغی مطبوعات کاتیبی حیکمت حاجی‌یئو، سوردوروله‌بیلیر باریش و گوونلیگین تامینی اوچون ارمنیستانین، اوردوسونو، ایشغال آلتین‌دا ساخلادیغی آذربایجان تورپاقلارین‌دان چیخارماسی و تورکیه‌یه قارشی اساس‌سیز ادعالارینا سون وئرمه‌سی لازیم اولدوغونو سؤیله‌دی.
حاجی‌یئو، ارمنیستان دیش ایشلری باخانلیغینین، تورکیه ایله ارمنیستان آراسین‌دا ۱۰ اکتبر ۲۰۰۹دا زوریخ‌ده ایمضالانان پروتوکوللارین اونایلانما پروسه‌سین‌ده‌کی گئجیکمه‌نین مسئولیتینین تورکیه‌یه عایید اولدوغو یولون‌دا‌کی آچیقلامالارینا باغلی سورولاری یانیتلادی.
حاجی‌یئو، بؤلگه‌ده سوردوروله‌بیلیر باریش و گوونلیگین تامین اولونماسی اوچون "ارمنیستان اوردوسونو، ایشغال آلتین‌دا ساخلادیغی آذربایجان تورپاقلارین‌دان چیخارمالی و تورکیه‌یه قارشی اساس‌سیز ادعالارینا سون وئرمه‌لی‌دیر. ارمنیستانین قونشولاری ایله نورمال ایلیشکی‌لر قورماسی لازیم‌دیر. ایروان رهبرلیگی بو حقیقتی نه قدر تئز آنلاسا، ارمنی خالقی دا قونشولارلا ایلیشکیلرین یاخشیلاشماسین‌دان و اؤلکه‌نین بؤلگه‌سل ایش بیرلیکلرینه قوشولماسیندان او قدر تئز قایدالانابیلر" دئدی.
ارمنیستان خاریجی ایشلر باخانلیغین‌دان ۱۶ دسامبردا وئریلن آچیقلامادا، تورکیه و آذربایجان علیه‌‌ینه اساس‌سیز ادعالاردا ائدیلدیگینی خاطیرلادان حاجی‌یئو، آچیقلامانین ایروان رهبرلیگینین "قونشو اؤلکه‌لرله دینج ایلشکی قورماق گوجون‌ده اولمادیغینی و گئریچی بیر دوشونجه یاپیسینا صاحب اولدوغونو اورتایا قویدوغونو" بیلدیردی.
ارمنیستانین دؤولت باغیمسیزلیغینی الده ائتدیک‌دن سونرا قونشو دؤولتلرله یاخشی ایلیشکی قورماق یئرینه "بؤیوک ارمنیستان" قورماق خیالی ایله قونشو دؤولتلره قارشی تورپاق ادعالاری ایر‌لی سوردویونو، ساواش باشلاداراق آذربایجان تورپاقلارینین یوزده ۲۰سینی ایشغال ائتدیگینی خاطیرلادان حاجی‌یئو، "ارمنیستان آنایاساسین‌دا تورکیه‌یه قارشی آچیق تورپاق ادعالاری یئر آلیر. بوندان باشقا، ارمنیستانین قونشو ایران و گورجوستانا قارشی دا بنزر ادعالاری وار" دئیه دانیشدی.
حاجی‌یئو، ارمنیستانینسالدیرقان سیاستی سببی ایله بؤلگه‌ده تجرید اولونموش وضعیت‌ده اولدوغونو وورغولایاراق، "ارمنیستان سوسیال-اقتصادی و دموگرافیک بحرانلا قارشی قارشییا. وضعیت بئله ایکن ایروان رهبرلیگی، آذربایجان و تورکیه‌نی دوشمن کیمی گؤستره‌رک ارمنی خالقینی آلداتماغا و حاکمیتینی داوام ائتدیرمه‌یه چالیشیر" دئدی.
ارمنیستان خاریجی ایشلر باخانلیغین‌دان ۱۶ دسامبردا وئریلن آچیقلامادا، تورکیه زوریخ پروتوکوللارینین اونایلانماسی پروسه‌سین‌ده‌کی گئجیکمه‌نین سوروملوسو کیمی گؤستریلمیش، ارمنیلرین ۱۹۱۵.جی ایل حادثه‌لرینه دایر ادعالاری یئنی‌دن گوند‌مه گتیریلمیشدی.
